Կռվողը (2010 ֆիլմ)

«Կռվողը» (անգլ.՝ The Fighter), ռեժիսոր Դևիդ Օ. Ռասսելի գեղարվեստական ֆիլմ, որը հիմնված է  երկու բռնցքամարտիկ եղբայրների իրական կյանքի վրա, որոնք հաղթահարել են խոր անձնական դրամաներ և որոնց միավորել էր աշխարհի չեմպիոնի տիտղոսը նվաճելու նպատակը։ Գլխավոր դերը կատարել է Մարկ Ուոլբերգը։ Պրեմիերան տեղի է ունեցել ԱՄՆ-ում 2010 թվականի դեկտեմբերի 10-ին, սահմանափակ վարձակալությամբ, իսկ ռուսական վարձակալությունում կայացել է 2011 թվականի փետրվարի 23-ին։
Երկրորդ պլանի դերակատարներ Քրիստիան Բեյլը և Մելիսա Լեոն դերասանական աշխատանքների համար արժանացել են «Օսկար» և «Ոսկե գլոբուս»  մրցանակների։


== Սյուժե ==
Միկկի Ուորդը (Մարկ Ուոլբերգ) այնքան էլ հաջողակ բռնցքամարտիկ չէ, նա մարզվում է իր եղբոր՝ Լոուել (Մասաչուսեթս) քաղաքի լեգենդ Դիկկի Էկլունդի (Քրիստիան Բեյլ) ղեկավարությամբ։ Դիկկին իր ժամանակ մեծ հույսեր էր տալիս և նույնիսկ մարտերից մեկում նոկդաունի է ենթարկել հենց Շուգար Ռեյ Լեոնարդին: Սակայն հիմա նա ուժեղ կախվածության մեջ է թմրանյութից և թվում է, թե ներքաշում է նաև իր եղբորը։ Միկկի մայրը՝ Էլիսը (Մելիսա Լեո), որը հանդես էր գալիս որպես իր որդու մենեջեր, այնքան էլ հաջողությամբ չի կազմակերպում մարտեր որդու համար։
Հերթական անհաջող մարտից և եղբոր ձերբակալումից հետո Միկկին, խորհրդակցելով իր ընկերուհի Շարլինի (Էմի Ադամս) հետ, որոշում է ինքնուրույն մարզվել։ Դա առաջացնում է սուր կոնֆլիկտ իր բազմանդամ ընտանիքի հետ, որը այդպիսի արարքը դիտարկում է որպես դավաճանություն։


== Դերերում ==
Մարկ Ուոլբերգ — Միկկի Ուորդ
Քրիստիան Բեյլ — Դիկ «Դիկկի» Էքլունդ
Էմի Ադամս — Շարլին Ֆլեմինգ
Մելիսա Լեո — Էլիս Ուորդ
Ջեկ Մակգի — Ջորջ Ուորդ
Մայք Օ′Կիֆ — Միկկի Ուորդի մարզիչը(խաղում է ինքն իրեն)
Դենդրի Թեյլոր — Գեյլ«Դեղնադարչնագույն Շուն» Էքլունդ
Ջեննա Լամիա — Շերրի Ուորդ
Բիանկա Հանթեր — Քեթի Էքլունդ
Էրիկա Մակդերմոտտ — Սինդի Էքլունդ
Շանթի Սոկ — Կարեն
Ռոյ Ջոնս —  զվարճացող


== Ստեղծում ==
Կինոնկարի ստեղծումը բավականին տանջալից է անցել և նկարահանումները բազմիցս հետաձգվել են անբավարար ֆինանսավորման պատճառով։ Փոխվել է նաև ռեժիսորը։ Երեք անգամ փոխվել է Դիկկի Էքլունդի դերակատարը. արդեն դերն ստանձնած Բրեդ Փիթը, ապա Մեթ Դեյմոնը (երկու անգամ) որոշ ժամանակ անց դուրս են եկել նախագծից։
Կինոստուդիան պատրաստ էր հրաժարվել նկարահանումներից, բայց պրոդյուսերությունն ստանձնած Մարկ Ուոլբերգը բառացիորեն վերականգնել է այն։ Հենց ամենասկզբից նա այդ նախագծին  վերաբերվել է հատուկ առաջնահերթությամբ, միգուցե Միկկի Ուորդի և իր սեփական հաջողության պատմության նմանության կամ սպորտում կայանալու մանկական երազանքների պատճառով։ Մարկը 2 տարի նվիրել է կանոնավոր մարզումներին և նկարահանումներին ներկայացել գերազանց մարզավիճակում, որը համապատասխանում էր իրենից տասը տարով երիտասարդ հերոսին։
Միլլի Ուորդի դերը սկզբում փորձել է Մայքլ Ֆասբենդերը։
Որպեսզի Քրիստիան Բեյլը հասնի կոկաին օգտագործող Դիկկի Էքլունդի դերի լիարժեք ներկայացման, նա անցել է խիստ դիետաի՝ սնվելով միայն մրգերով և բանջարեղենով, թեև  ըստ պայմանագրի դա նրանից չէր պահանջվում։ Նա այնքան էր նիհարել, որ իր գործընկեր Մարկ Ուոլբերգը հասարակության առաջ իր մտահոգությունն է հայտնել նրա առողջության մասին։ Սակայն դա Քրիստիանի առաջին փորձությունը չէր․ նախկինում ևս նա իրեն ենթարկել էր այդպիսի դաժան փորձության, երբ նկարահանվել էր «Մեքենավարը» և «Փրկարար լուսաբացը» կինոնկարներում։
Իրական կյանքում Դիկկին շատ ավելի մեծ է իր խորթ եղբայր Միկկիից, թեև Քրիստիան Բեյլն ավելի երիտասարդ է, քան Մարկ Ուոլբերգը։


== Սաունդտրեկ ==


== Պարգևներ և մրցանակներ ==


== Ծանոթագրություններ ==


== Արտաքին հղումներ ==
Официальный сайт фильма «Боец»(անգլ.) (уже не работает)
«Боец»(անգլ.) ֆիլմը Internet Movie Database կայքում
«Боец»(անգլ.) ֆիլմը Allmovie կայքում: